c हमने मंदिर के सामने ही एक गेस्ट हाउस में संपर्क किया। आसानी से दो कमरे मिल गए। फ्रेश होकर सभी दर्शन के लिए निकल पडे। यहां गर्भगृह में, जो कि भूतल से नीचे है, जाकर दर्शन के लिए विशेष ड्रेस कोड है। हम बाहर से ही दर्शन के लिए कतार में लगे। करीब दो घंटे बाद मंदिर के भीतर प्रवेश मिल सका। दर्शन में एक घंटा और लगा। क्योंकि हॉल में भी भारी भीड थी। अधिकतर लोग ऊपर बने प्लैटफॉर्म से ही दर्शन करते हैं। ज्योतिर्लिंग जमीन में धंसा हुआ है। नीचे बडे आकार का शीशा लगा है। लोग उसी शीशे में ज्योतिर्लिंग के प्रतिबिंब के दर्शन करते हैं।